AfriForum verklaar dispuut met MTN weens beweerde rassisme - AfriForum
MTN het in ’n verklaring gesê dat hulle nie deel van die betrokke Afrikaanse musiekfees kan wees nie omdat hulle daarna streef om Suid-Afrikaners nader aan mekaar te bring en dat die maatskappy sy handelsmerk wil versterk met die keuse van borgskappe wat aangegaan word. MTN het bygevoeg dat die persoonlike standpunt van slegs een individu vir hulle genoegsaam is om hul borgskap te onttrek.
“Met hierdie uitgangspunt verklaar MTN dus dat hulle die persoonlike (en soms blatante rassistiese) standpunte van elke individu wat by die ANC en die EFF betrokke is, onderskryf,” sluit Roets af.
Die publiek word aangemoedig om AfriForum se dispuut met MTN te ondersteun. Klik hier om jou naam by dié veldtog te voeg of stuur ’n SMS met die woord “MTN” na 45352 (R1). Groot name by straatmylreeks – DieHoorn
Groot name by straatmylreeks
Van Suid-Afrika se topatlete en topfietsryers het reeds aangedui dat hulle vanjaar gaan deelneem aan die Bestmed Eden-straatmylreeks waarvan die eerste been Maandag (17 Desember) in Baron van Reedestraat op Oudtshoorn plaasvind.
Met ’n prysgeld van R100000 op die spel beloof dit weer soos in die verlede groot opwinding.
Van die SWD se topatlete soos Lloyd Bosman, Godwin Heyns en Tonya Schoeman gaan in aksie wees. Onder die fietsryers is daar name soos Yolandé de Villiers, Anriëtte Schoeman, Benino Heyns, Louis Visser en Marcal Hendriks, om maar ’n paar te noem.
Die eerste been van dié bekende straatmylreeks op Oudtshoorn staan bekend as die Klein Karoo Bestmed-straatmyl en word deur die Klein Karoo Atletiekfonds aangebied.
Die tweede been vind Woensdag (19 Desember) by die Nelson Mandela Universiteit op George plaas en die derde en laaste been op Vrydag, 21 Desember, op Hartenbos.
Vir die atlete is daar vier kategorieë, naamlik sub junior (9 tot 13 jaar), juniors (14-19), elite ope (20-39) en 40+ (40 jaar en ouer).
Daar is vier kategorieë vir die fietsryers wat voorsiening maak vir deelnemers in die ouderdomsgroepe o.9, o11 en o.13; o.15 en o.17; Elite o.19, o.23 en veterane onder 34 jaar; en Veterane 35 en ouer, jonger as 49 en ouer as 50.
Die program op Oudtshoorn begin om 09:00. Registrasie kan reeds vanaf 07:00 op Kleinplaas se stoep in Noordstraat gedoen word.
Die totale prysgeld vir die straatmylreeks beloop R100 000. Die beste mans- en vroue-atleet oor die reeks verdien ’n bykomende R4000 elk.
Die prysuitdeling vind om 12:00 by Karoopot in Baron van Reedestraat plaas.
Oor die afgelope vier jaar is reeds ses droommyle (onder 4 minute) gehardloop en die organi-seerders sien uit na ’n sewende een vanjaar.
Vir meer inligting besoek www. edenmiles.co.za.
Yolandé ná 10 jaar weer tops in Attakwas!
Oudtshoorn se gewilde bergfietsryer, Yolandé de Villiers (46), Saterdag met haar trofee nadat sy die vroue-afdeling van die uitmergelende Attakwas...
Matthys en Fienie wen
Deur Ben du Preez ALTESAME 1648 fietsryers het Saterdag aan die Laerskool Wesbank se gewilde Prettrap en Leopard Crawl Bergfietswedrenne...
Booi Salman onkeerbaar
Deur Garnett Wicomb DAAR is net geen keer aan Booi Salman nie wat Saterdag weer die vinnigste deelnemer aan...
Jonges wys slag op die rolbalbaan
Twintig spanne vanoor die Suid-Kaap, onder wie twee spanne van Oudtshoorn, het Saterdag en Sondag, 23 en 24 Junie,...
All Black Rugbyklub se A-span klop Willing hearts van Prins Albert
Die All Blacks Rugbyklub se seëvierende A-span wat Vrydag (4 Mei) sy SWD Presidentsliga-wedstryd op die Bridgton Sportgronde teen...
Laaste kans vir Saterdag se skouspel!Oudtshoorn Fietsryklub prysuitdeling